Budapest Hegyvidék XII. kerület Német Nemzetiségi Önkormányzat
1126 Budapest, Böszörményi út 23-25.
A Képviselő-testület nyilvános ülésének anyaga.

(2011. évi CLXXIX. tv. 91. § (1) bek.)


ELŐTERJESZTÉS

a Budapest Hegyvidék XII. kerület Német Nemzetiségi Önkormányzat 

Képviselő-testületének ülésére
Tárgy: Döntés a német nemzetiségi kórustalálkozóhoz való hozzájárulásról
Tisztelt Képviselő-testület!

A Budapest Hegyvidék XII. kerület Német Nemzetiségi Önkormányzat 6/2026. (III. 9.) határozatával elfogadásra került a Budapest Hegyvidék XII. kerület Német Nemzetiségi Önkormányzat 2026. évi munkaterve, melynek alapján a Képviselő-testület 2026. tavaszára betervezte a kórustalálkozó eseményt. Technikai okok miatt a rendezvény megtartására ősszel kerül sor. 2026. október 3-án Országos Német Nemzetiségi találkozó, kórusfesztivál megtartására kerül sor melyen Önkormányzatunk is részt vesz. Az esemény a Szent Ferenc sebei templomban kerül megrendezésre (Budapest I. kerület Fő utca 43.) A szentmisét Christian Göbel atya celebrálja, a mise zenei hátterét a Braunhaxler Egyesület Kórusa biztosítja. A német nyelvű mise után a kórustagokat és a híveket a Szent Anna templom közösségi termében látjuk vendégül. Több száz nemzetiségi fellépő lesz jelen az eseményen, Önkormányzatunk a megrendezéshez pogácsával járulna hozzá mindösszesen 70 000 forint keretösszegben.

Az esemény mindenki számára nyitott, a belépés díjtalan. A rendezvényről kétnyelvű plakát készül, melyet az írott sajtóban, valamint a Hegyvidéki Önkormányzat honlapján is megjelentetünk. 
Határozati javaslat:

A Budapest Hegyvidék XII. kerület Német Nemzetiségi Önkormányzat Képviselő-testülete úgy határoz, hogy 2026. október 3-án tartandó Országos Német Nemzetiségi Kórustalálkozó rendezvény költségeihez pogácsa beszerzésére bruttó 70 000,- forint keretösszeggel járul hozzá. Az összeget az Önkormányzat a 2026. évi költségvetése terhére biztosítja.

Egyúttal a Képviselő-testület felhatalmazza az elnököt, hogy a pogácsa beszerzéséről gondoskodjon. Az összeg elszámolása számla ellenében történik. 
(Döntéshozatal módja egyszerű többség)

Budapest Hegyvidék, 2026. szeptember 9.









 Kövesdiné Martin Nóra Anna

Melléklet: Meghívótervezet
Az 8./2024. polgármesteri-jegyzői együttes utasítás alapján az előterjesztést előkészítette, véleményezte: 
	Név
	Beosztás
	Aláírás

	Zséli Balázs
	előkészítő ügyintéző
	

	Kiss Tünde 
	Képviselői Csoport/csoportvezető
	

	dr. Bereczki Ibolya
	nemzetiségi referens
	

	Tiszai Árpád
	gazdasági vezető

